Diari Oficial de la Generalitat Valenciana


Sumari del DOGV 9130, del 19-07-2021 (2021/7812)

Informació pública del projecte de decret del Consell pel qual es modifica el Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social; el Decret 59/2019, de 12 d'abril, del Consell, d'ordenació del sistema públic valencià de serveis socials; i el Decret 38/2020, de 20 de març, del Consell, de coordinació i finançament de l'atenció primària de serveis socials.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9130

Data del DOGV
:   19-07-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/7812


Data del document
:   13-07-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Anunci

Descriptors 

:   * Vicepresidència i Conselleria d'Igualtat i Polítiques Inclusives
    * cooperació administrativa

Informació pública del projecte de decret del Consell pel qual es modifica el Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social; el Decret 59/2019, de 12 d'abril, del Consell, d'ordenació del sistema públic valencià de serveis socials; i el Decret 38/2020, de 20 de març, del Consell, de coordinació i finançament de l'atenció primària de serveis socials. [2021/7812]  
De conformitat amb el que s'estableix en l'article 43.1.c de la Llei 5/1983, de 30 de desembre, del Consell, i en compliment del tràmit d'audiència previst en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
D'acord amb el que s'estableix en l'article 133.2 de la Llei 39/2015, d'1 d'octubre, del procediment administratiu comú de les administracions públiques, i havent-se substanciat la consulta pública prèvia a la redacció de l'esborrany del projecte de Decret del Consell, pel qual es modifica el Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social; el Decret 59/2019, de 12 d'abril, del Consell, d'ordenació del sistema públic valencià de serveis socials i el Decret 38/2020, de 20 de març, del Consell, de coordinació i finançament de l'atenció primària de serveis socials, la Direcció General de l'Institut Valencià de Formació, Investigació i Qualitat dels Serveis Socials, mitjançant la seua publicació en el DOGV número 9069 de 26.04.2021, va iniciar l'obertura d'un període de consulta pública que va finalitzar el 05.05.2021.  
  
Atés que s'han produït noves incorporacions al text de l'esborrany del projecte esmentat, el contingut del qual es considera oportú i convenient que siga sotmés a audiència pública de la ciutadania, de conformitat amb els citats preceptes de la Llei 5/1983, de 30 de desembre, del Decret 24/2009, de 13 de febrer i de la Llei 39/2015, d'1 d'octubre, s'inicia l'obertura d'un període de consulta pública com a part del procés d'elaboració de l'esborrany de l'esmentat projecte de decret de la Vicepresidència i Conselleria d'Igualtat i Polítiques Inclusives, durant un termini de 7 dies hàbils, comptat a partir de l'endemà a la publicació del present anunci en el Diari Oficial de la Generalitat Valenciana, a fi de donar audiència a la ciutadania afectada i demanar quantes aportacions addicionals puguen fer-se per altres persones o entitats.  
  
L'esmentat esborrany de projecte de decret podrà ser consultat en la web de la Vicepresidència i Conselleria d'Igualtat i Polítiques Inclusives, en l'apartat «Normativa en tramitació» http://www.inclusio.gva.es/es/audiencia-publica-processos-oberts, o en el Portal de Transparència de la Generalitat: http://www.gvaoberta.gva.es.  
Les al·legacions, suggeriments o observacions podran ser remeses per a la seua consideració, i hauran de realitzar-se per escrit subscrit per la persona o entitat que els realitze, i remetre's, per a la seua consideració, a la Direcció General de l'Institut Valencià de Formació, Investigació i Qualitat dels Serveis Socials de la Vicepresidència i Conselleria d'Igualtat i Polítiques Inclusives, situada al carrer Arolas, número 1, 46795 València a través de la bústia de correu electrònic dg\_tytbom@ wjo.ga, o bé, per via electrònica o a través de les oficines de registre conforme a la Llei 39/2015, d'1 d'octubre, del procediment administratiu comú de les administracions públiques.  
  
València, 13 de juliol de 2021.- El director general de l'Institut Valencià de Formació, Investigació i Qualitat dels Serveis Socials: Joan Crespo Sempere.